
Қазақстан Республикасы
Ұлттық экономика министрлігі
Статистика	комитеті басшысының
202_ жылғы «5» ақпандағы
№ 19 бұйрығына 6-қосымша

«Пошта және курьерлік қызметтің қызмет көрсетулері туралы есеп» 
(индексі 1-байланыс, кезеңділігі жылдық) жалпымемлекеттік статистикалық байқаудың статистикалық 
нысанын толтыру жөніндегі нұсқаулық

1. Осы нұсқаулық «Пошта және курьерлік қызметтің қызмет көрсетулері туралы есеп» (индексі 1-байланыс, кезеңділігі жылдық) жалпымемлекеттік статистикалық байқаудың статистикалық нысанын (бұдан әрі – статистикалық нысан) толтыруды нақтылайды.
2. Осы нұсқаулықта келесі анықтамалар пайдаланылады:
1) арнаулы пошта байланысы – Ұлттық пошта операторының құрылымдық бөлімшесі жүзеге асыратын және заңмен қорғалатын кез келген құпия және құндылықтар, оның ішінде бағалы металдар, асыл тастар және олардан жасалған бұйымдар бар пошта жөнелтілімдерін, арнаулы және өзге де жөнелтілімдерді қабылдауды, өңдеуді, күзетуді, тасымалдауды және жеткізуді (табыс етуді) қамтамасыз ететін курьерлік пошта байланысының түрі;
2) жазбаша хат-хабар – тіркелмейтін және тіркелетін хаттар, пошта карточкалары, бандерольдер және ұсақ пакеттер;
3) жеделдетілген пошта байланысының көрсетілетін қызметтері – пошта жөнелтілімдерін жедел өңдеу, тасымалдау, жеткізу және (немесе) табыс ету режиміндегі пошта жөнелтілімдерін жіберу бойынша көрсетілетін қызметтер;
4) курьерлік пошта байланысының көрсетілетін қызметтері – курьер көрсететін, тіркелетін пошта жөнелтілімдерін қабылдау, тасымалдау және табыс ету бойынша көрсетілетін қызметтер;
5) пошта байланысының көрсетілетiн қызметтері – пошта операторының тіркелетін және тіркелмейтін пошта жөнелтілімдерiн, пошталық ақша аударымдарын, гибридтік жөнелтілімдерді жiберу, мерзімді баспа басылымдарын тарату, пошта төлемі белгілерін және филателиялық өнімдерді өткізу бойынша қызметі;
6) пошта жөнелтілімдерi – пошта операторы жіберуге қабылдаған жазбаша хат-хабар, жіберілімдер;
7) пошта қызметі – пошта желiлерi арқылы пошта байланысының көрсетілетін қызметтерін ұсыну;
8) халықаралық пошта жөнелтілімi – Қазақстан Республикасы аумағынан тыс жерлерге жiберу үшiн қабылданатын, Қазақстан Республикасының аумағына келiп түсетiн не Қазақстан Республикасының аумағы арқылы транзитпен өтетiн пошта жөнелтiлімі;
9) хат – мөлшері, массасы және буып-түю тәсілі пошта байланысының көрсетілетін қызметтерін ұсынуға сәйкес көзделген, жазбаша хабарламамен және басқа да ұсақ заттармен бірге жiберiлетiн, тіркелмейтін және тіркелетін пошта жөнелтiлімі.
3. Құндық мәндегі барлық көрсеткіштер қосылған құн салығынсыз, бір ондық белгісімен мың теңгеде көрсетіледі. 
Егер заңды тұлғаның филиалына, өкілдігіне немесе өзге де оқшауланған құрылымдық бөлімшесіне статистикалық нысанды ұсыну жөніндегі өкілеттіктер берілген болса, ол осы статистикалық нысанды өзінің орналасқан жері бойынша мемлекеттік статистика органдарына ұсынады. Егер филиалдың, өкілдіктің немесе өзге де оқшауланған құрылымдық бөлімшенің статистикалық нысанды ұсыну жөніндегі өкілеттіктері болмаса, заңды тұлға статистикалық нысанды мемлекеттік статистика органдарына өзінің орналасқан жері бойынша филиалдары, өкілдіктері және өзге де оқшауланған құрылымдық бөлімшелері бөлінісінде, олардың орналасқан жерін көрсете отырып ұсынады.
Пошталық байланыс қызметтерінің көлеміне Экономикалық қызмет түрлерінің жалпы жіктеуішіне сәйкес ақша аударымдарымен байланысты қызметтер көлемі қосылмайды, себебі коммуналдық қызметтер мен пошталық жинақ банктерінің қызметтері үшін есептеудің пошталық жүйелері көрсететін қызметтері, сондай-ақ пошталық ақша аударымдары саласындағы қызметтер өзге де ақшалай делдалдық– 64.19 класына жатады.
Қызметінің негізгі түрі бойынша кәсіпорындар құндық мәндегі көрсетілген байланыс қызметтерінің көлеміне есепті кезеңде көрсетілген байланыс қызметтері үшін, көрсетілген қызметтердің төлем мерзіміне қарамастан халықтан және заңды тұлғалардан түскен қаражатты енгізеді.
Пошта қызметтерінің көлеміне құндық мәндегі ішкі және халықаралық пошталық жөнелтілімдердің барлық түрлері, соның ішінде төмендегілер үшін алынғандары қосылады:
1) пошта төлемдерінің сатылған белгілері; 
2) жазбаша хат-хабарлар (Express Mail Service (бұдан әрі – EMS) жөнелтілімдерін және арнайы байланыс жөнелтілімдерін қоспағанда);
3) жеткізілген түбіртек хабарламалар, зейнетақылық үзінді көшірмелері;
4) жіберілімдер (EMS жөнелтілімдерін және арнаулы байланыс жөнелтілімдерін қоспағанда);
5) бандерольдер, ұсақ пакеттер;
6) шарт негізіндегі мерзімдік басылымдар (жеткізу, жіберу, жөнелту);
7) пошта бөлімшелерінің көрсетілетін қызметтері (өнімді сатудан түскен табыстар), филателиялық өнім, ашық хаттар, конверттер, жәшік және жәшіктік материалдар, қатаң есептілік бланкілері және тауарлар;
8) өзге де пошталық көрсетілетін қызметтер: телеграммаларды қабылдау және жөнелту, арнаулы қосымша байланыс қызметтері, қосымша пошта қызметтері, пошталық жөнелтілімдерін қайтару, EMS жөнелтілімдерінің, арнаулы байланыстың қызметтері, ірі көлемді пошта жөнелтілімдерін жеткізу және жіберу бойынша пошта қызметтері, «Директ-мейл» пошта қызметтері және топтамаларға енгізілмеген қызметтер.
4. 2-бөлімнің 1.1-жолында газеттер және басқа да мерзімді басылымдармен байланысты пошта қызметтеріне кіріс жөнелтілімдерінің, яғни байланыс кәсіпорындары алған жазылушыларға жеткізу және таратуға арналған газеттер, журналдар сомасы кіреді.
2-бөлімнің 1.2-жолы бойынша жазбаша хаттармен байланысты пошта қызметтеріне заңды және жеке тұлғаларға (EMS жөнелтілімдерін және арнайы байланыс жөнелтілімдерін қоспағанда) жіберілген, жазбаша хат-хабарлар үшін алынған қызметтер көлемі кіреді.
1) құнды хаттарды қайта жіберу үшін салмақтық және сақтандыру алымдары (соның ішінде үстеме төлеммен);
2) мекемелер мен ұйымдардың таңбалау машиналарымен өңделетін жазбаша хат-хабарлары үшін төлем;
3) қосымша төленген (пошта маркаларымен төленбеген) пошта жөнелтілімдері үшін алым. 
Құндық мәндегі жазбаша хабарламаларда бандерольдер және ұсақ пакеттер ескерілмейді, 2-бөлімнің 1.3-жолы бойынша, ал заттай мәнде 
3-бөлімнің 10 және 12-жолдары бойынша көрсетіледі.
2-бөлімнің 1.3-жол бойынша жіберілімдер және бандерольдермен байланысты пошта қызметтері халық пен ұйымдарға көрсетілген жіберілімдерді (қарапайым, құндылығы жарияланған), бандерольдер мен ұсақ пакеттерді жөнелту бойынша қызметтер көлемін, түбіртек хабарламаларды, зейнетақылық үзінді көшірмелерді (EMS жөнелтілімдерін және арнаулы байланыс жөнелтілімдерін қоспағанда) жеткізу көлемін қамтиды. 
Пошталық EMS қызметтері 2-бөлімнің 1.5.1-жолы бойынша EMS жеделдетілген пошта арқылы алушының үйіне «есіктен есікке дейінгі» пошталық жөнелтілімдер қызметтерінің көлемін қамтиды. 
2-бөлімнің 1.5.2-жолы бойынша арнаулы пошта байланысы қызметтері («Ерекше маңызды», «Өте құпия», «Құпия») пакеттік және жіберілімдік хат-хабарларды, бағалы және аса бағалы жөнелтілімдерді, қымбат және сирек кездесетін металдар, асыл тастар және олардан жасалған бұйымдар, ақша белгілері, техникалық құжаттамалар, аспаптар, Қазақстан Республикасы заңымен қорғалатын мемлекеттік құпия мен құпиялардың өзге де түрлерін қамтитын аппаратуралары бар жөнелтілімдерді қабылдау, өңдеу, тасымалдау және жеткізу бойынша қызметтер көлемін қамтиды. 
2-бөлімнің 1.5.3-жолы бойынша ірі көлемді пошта жөнелтілімдерін жеткізу бойынша пошта қызметтері ірі көлемді және ауыр салмақты жіберілімдерді қабылдау, өңдеу және жеткізу бойынша көлемдерін қамтиды.
2-бөлімнің 1.5.4-жолы бойынша пошталық «Директ-мейл» қызметтері жарнамалық материалдарды жеткізу, мекенжайлы және мекенжайсыз тарату бойынша көлемдерді қамтиды. Жарнамалық материалдарға жарнамалық немесе қызметі туралы өзге де ақпараттары бар, немесе тапсырыс беруші компания көрсететін қызметтерден немесе өнімдерден тұратын парақшалар, буклеттер, плакаттар, кітапшалар, тізбелер, журналдар, газеттер немесе басқа материалдар жатады.
2-бөлімнің 1.6-жолы «Курьерлік қызметтер (ұлттық пошта қызметтерінен басқа)» көрсеткіші пошта және курьерлік қызмет бойынша көрсетілген көлемдерді қамтиды.
2-бөлімнің 1.6.1-жолы «Курьерлік жеткізу қызметтері» көрсеткіші пошта жөнелтілімдерін жеткізу қызметтерін қоспағанда көрсетілген көлемдерді қамтиды. Оған интернет-дүкендерден тауарларды жеткізу, маркетплейстерден берілген тапсырыстарды жеткізу, құжаттарды курьерлік жеткізу, тамақты, сәлемдемелерді немесе клиенттердің тапсырыстарын жеткізу, сондай-ақ курьерлік қызметтердің қызметі кіреді.
5. 3-бөлімнің 1-жолында ішкі, халықаралық және кіріс газеттер және басқа да мерзімді басылымдар саны есепке алынады.
3-бөлімнің 2-жолында барлық қарапайым және тіркелетін (тапсырыспен келген және құндылығы жазылған), ішкі және халықаралық (шығыс) жазбаша хат-хабарлар жөнелтілімдері: хаттар, пошталық карточкалар, аэрограммалар, секограммалар, сондай-ақ қосымша төленетін жазбаша хат-хабарлар, жеткізілген түбіртек хабарламалар, зейнетақылық үзінді көшірмелер есепке алынады.
3-бөлімнің 3-жолында барлық қарапайым ішкі және халықаралық (шығыс және кіріс) қарапайым жазбаша хат-хабарлары бар жөнелтілімдер: хаттар, пошталық карточкалар, аэрограммалар, секограммалар, қосымша төленетін жазбаша хат-хабарлар, жеткізілген түбіртек хабарламалар, зейнетақылық үзінді көшірмелер есепке алынады. 
3-бөлімнің 3.1-жолында қабылданған, өңделген және тапсырылған қарапайым жазбаша хат-хабарлардың (шығыс және кіріс) халықаралық жөнелтілімдердің: хаттар, пошталық карточкалар, аэрограммалар, секограммалар, қосымша төленетін жазбаша хат-хабарлар саны есепке алынады. 
3-бөлімнің 4-жолында тапсырыспен келген пошталық ішкі және халықаралық жазбаша хат-хабарлардың (шығыс және кіріс) жіберушіге түбіртек берумен қабылданатын және алуға оның қол қоюымен мекенжайға берілетін, 4.1-жолда соның ішінде халықаралық пошталық жөнелтілімдер есепке алынады. 
3-бөлімнің 5-жолында құндылығы жазылған өңделген, тапсырылған және жеткізілген, жіберушімен белгіленетін, жұмсалған қаражат құнын бағалаумен жазбаша, 5.1-жолда соның ішінде халықаралық хат-хабарлар жөнелтілімдерінің (шығыс және кіріс) саны есепке алынады. 
Құндылығы жазылған жазбаша хат-хабарларға жіберуші және адресат үшін белгілі құндылығын көрсететін құжаттардың, бағалы қағаздардың жіберілетін түпнұсқалары және басқа да осыған ұқсас құжаттар жатады.
3-бөлімнің 6-жолында жіберушіден қағаз немесе магнитті жеткізгіште қабылданатын, қашықтыққа электрондық жолмен жіберілетін, техникалық және желілік ресурстардың құрылымы және мүмкіндіктерімен белгіленетін және адресатқа физикалық немесе электронды нысанда жеткізілетін гибридтік поштаның ішкі хабарламаларының (шығыс) саны есепке алынады. Мұның өзінде, физикалық нысандағы хабарламалар мекенжайға жазбаша хат-хабар ретінде жапсырылған түрде тапсырылады. 
3-бөлімнің 7-жолында қабылданған, өңделген және жіберілген «М» халықаралық арнайы қаптарының саны есепке алынады.
«М» арнайы қаптары деп бір жіберушімен бір адресатқа жолданатын баспа өнімдерінен тұратын халықаралық пошта жөнелтілімдері (баспа өнімдері, кітаптар, кассеталар, осы баспа өнімдерін сүйемелдейтін дискілер) ұғынылады.
3-бөлімнің 8-жолында ішкі және халықаралық (шығыс) жіберілімдер (қарапайым және құндылығы жарияланған) есепке алынады.
3-бөлімнің 9-жолында халықаралық жіберілімдер (шығыс, кіріс) саны есепке алынады.
3-бөлімнің 10-жолында бандерольдер: қарапайым және тапсырысты (ішкі және халықаралық) және құндылығы жарияланған (ішкі), шығыс есепке алынады.
3-бөлімнің 11-жолында халықаралық бандерольдер (шығыс және кіріс) саны есепке алынады.
3-бөлімнің 12-жолында шығыс (тапсырысты) ұсақ пакеттер саны есепке алынады.
3-бөлімнің 13-жолында жеделдетілген пошта жөнелтілімдері: пакеттер (2 килограммға дейінгі салмақтағы құжаттардан тұратын жөнелтілімдер) және жіберілімдер (тауарлардан, сондай-ақ 2 килограмм және одан жоғары салмақтағы құжаттардан тұратын жөнелтілімдер), ішкі және халықаралық (шығыс) есепке алынады.
3-бөлімнің 14-жолында халықаралық жедел пошта жөнелтілімдері (шығыс, кіріс) есепке алынады.
3-бөлімнің 15-жолында арнаулы байланыс жөнелтілімдері есепке алынады: қарапайым пакеттер және жіберілімдер, мемлекеттік органдар мен ұйымдардың, оның ішінде ішкі және Тәуелсіз мемлекеттер достығы (ТМД) елдеріне жөнелтілетін (шығыс) аса маңызды хат-хабарлардан тұратын, маңыздылық белгілері әртүрлі тіркелетін пакеттер, жіберілімдер, метиздер.
3-бөлімнің 16-жолында халықаралық арнаулы байланыс (шығыс, кіріс) жөнелтілімдері есепке алынады.
3-бөлімнің 17-жолында ірі көлемді жіберілімдер, ішкі (шығыс) жөнелтілімдері есепке алынады.
3-бөлімнің 18-жолында «Директ-мейл» жарнамалық материалдарды (шығыс, ішкі) жеткізу есепке алынады.
3-бөлімнің 19-жолында курьерлік жеткізу жөнелтілімдері есепке алынады.
6. Осы статистикалық нысанды тапсыру электрондық түрде немесе қағаз жеткізгіште жүзеге асырылады. Статистикалық нысанды электрондық түрде толтыру Қазақстан Республикасы Стратегиялық жоспарлау және реформалар агенттігі Ұлттық статистика бюросының интернет-ресурсында (https://cabinet.stat.gov.kz/) орналастырылған «Респонденттің кабинеті» арқылы он-лайн режимде жүзеге асырылады. 
7.	Есепті кезеңде (жыл) қызметі болмаған кезде респондент тиісті жылға арналған бекітілген Респонденттердің жалпымемлекеттік статистикалық байқаулар бойынша алғашқы статистикалық деректерді ұсыну графигінде көрсетілген осы есепті кезең үшін статистикалық нысандарды ұсынудың ең ерте мерзімдерінің аяқталу күнінен кешіктірмей Қызметінің болмағандығы туралы хабарламаны Қазақстан Республикасы Статистика агенттігі төрағасының 2010 жылғы 9 шілдедегі № 173 бұйрығымен бекітілген (Нормативтік құқықтық актілерді мемлекеттік тіркеу тізілімінде № 6459 болып тіркелген) Респонденттердің алғашқы статистикалық деректерді ұсыну қағидаларында белгіленген тәртіппен ұсынады.
8. Ескертпе: Х – бұл позиция толтыруға жатпайды.
9. Арифметикалық-логикалық бақылау:
1) 2-бөлім:
2-баған ≤ 1-бағаннан әрбір жол үшін; 
4-баған ≤ 3-бағаннан әрбір жол үшін; 
1-жол = 1.1-1.5-жолдар ∑ әрбір баған үшін;
1.2-жол = 1.2.1-1.2.3-жолдар ∑ әрбір баған үшін;
1.3-жол = 1.3.1-1.3.3-жолдар ∑ әрбір баған үшін;
1.5-жол ≥ 1.5.1-1.5.4-жолдар ∑ әрбір бағандар үшін.
2) 3-бөлім:
2-баған ≤ 1-бағаннан әрбір жолдар үшін;
2-жол ≥ 3-5-жолдар ∑ әрбір баған үшін;
3-жол ≥ 3.1-жолдан әрбір баған үшін; 
4-жол ≥ 4.1-жолдан әрбір баған үшін;
5-жол ≥ 5.1-жолдан әрбір баған үшін; 
8-жол ≥ 9-жолдан әрбір баған үшін; 
10-жол ≥ 11-жолдан әрбір баған үшін; 
13-жол ≥ 14-жолдан әрбір баған үшін; 
15-жол ≥ 16-жолдан әрбір баған үшін.
3) 4-бөлім:
1-жол = барлық жолдар ∑. 

